Eesti Vanatehnika Klubide Liit (EVKL)

Vanavanemate Päev Maanteemuuseumis - 140 aastat mootorratast
2025-09-14 | Maanteemuuseum, Varbuse, Kanepi vald, Põlva maakond, 63122, Eesti
Tähista Vanavanemate päeva Eesti Maanteemuuseumis!
Kell 12:00–16:00 on muuseumiõu täis mootorrattaid ja nostalgiat. Sel aastal tähistatakse mootorratta, kui liiklusvahendi, 140. ja Eestis 130. sünnipäeva.
Päeva keskmes on mootorrattad, millel on oma ajalugu ja iseloom.
Külla oodatakse 35+ aasta vanuseid mootorrattaid, mis toovad esile sõidulusti ja tehnikaime. Üritus on avatud kõigile, kuid eriti kutsub Maanteemuuseum külla mootorratturitest sõpru osalema ja oma masinaga kohal olema.
Päeva programm:
– Mootorrataste paraad Ihamarust muuseumi
– Mootorrataste väljanäitus
– Laat kohalike tootjate ja käsitöölistega, kus on võimalik tutvuda Lõuna-Eesti väikeettevõtjate toodanguga
– Põnevad tegevused publikule ja osalejatele
– Hea seltskond ja mõnus sügisene atmosfäär muuseumiõuel
Osalemine on tasuta ning annab pääsme kogu Vanavanemate päeva programmile.
Ürituse koostööpartner: Eesti Vanamootorrattaklubi Unic-Moto
Ürituse kohta saab lähemalt lugeda ja end osaleja või laadal kauplejana registreerida Eesti Maanteemuuseumi kodulehe aadressil:
https://www.maanteemuuseum.ee/sundmused/vanavanemate-paev-maanteemuuseumis-140-aastat-kaherattalist-naudingut-mootorratta-ajalugu

Vanatehnika Lustisõit
2025-09-16 18:00 - 22:00 (Europe/Tallinn) | OÜ Autosõit õppeväljak, Karjääri tee 5, Männiku, Harjumaa, 75511
Vanatehnika Lustisõit toimub maikuust septembrini iga kuu kolmanda teisipäeva õhtul.
Võimalikult originaalse ja esteetilise välimusega vähemalt 35 aastat vanade sõidukite omanikud kogunevad kella 18st Tallinna lähedal Männiku külas, Karjääri tee 5 asuvas Autosõit OÜ õppesõiduväljakul, kus toimub näitus. Kella 19.30 paiku sõidetakse ringsõidule.
Lähemalt saab ürituse kohta lugeda siit:
https://forum.automoto.ee/showthread.php?tid=67391
2025. aastal toimub lustisõit kuupäevadel:
20. mai
17. juuni
15. juuli
19. august
16. september

Vanasõidukite Õhturalli Tartus
2025-09-17 18:00 - 21:00 | Levatek, Ringtee 45, Tartu, 50105, Estonia
Õhturalli on vanasõidukite täpsussõit, kus etteantud teekonnal tuleb jõuda kontrollpunktidesse ja finišeeruda võistleja ajakaardil näidatud aegadel. Teekonnal võivad oodata sõitjat lisaülesanded. Õhturalli võistluskiirus jääb liikluseeskirjadega lubatu piiresse.
Igal etapil saab võistelda 20 roolimehest ja navigaatorist koosnevat võistkonda. Registreerimisel kehtib põhimõte: kes ees see mees.
Osalejad ei pea olema Levateki liikmed.
Võistlussõiduk peab olema vähemalt 35 aastat vana.
Ralli toimub maist septembrini. Stardi anname iga kuu kolmandal kolmapäeval kell 18:00 Levateki klubihoone eest Ringtee 45 Tartus.
Vaata lähemalt: https://levatek.eu/ohturalli/

Tehnikapärandi konverents Eesti Maanteemuuseumis
2025-10-03 | Maanteemuuseum, Varbuse, Kanepi vald, Põlva maakond, 63122, Eesti
Eesti Maanteemuuseum ootab ettekandeid 3. oktoobril 2025 toimuvale konverentsile:
“Tehnikapärand kultuuriväärtusena: võimalused ja praktikad”
Tänavu möödub 25 aastat Eesti maanteemuuseumi asutamisest. Veerandsaja aasta eest pandi Maanteeameti poolt loodud muuseumiga alus avalikule tehnikamuuseumile, millest on tänaseks saanud Eesti üks suuremaid tehnikapärandit hoidvaid ja vahendavaid mäluasutusi. Sellel puhul korraldab maanteemuuseum käesoleva aasta 3. oktoobril konverentsi, kuhu on oodatud osalema Eesti tehnikapärandiga tegelevate muuseumite ja kollektsioonide omanikud, koguhoidjad ja spetsialistid, et vahendada oma valdkonna parimaid praktikaid.
Ootame konverentsile ettekandeid järgnevatel või nendega seonduvatel teemadel:
– Tehnikapärand kultuuriväärtusena – kellele ja milleks?;
– Autentsuse sära. Tehnikapärandi ennistamise valu ja võlu;
– Tehnikapärandi uurimise ja üldsusele vahendamise praktikad;
– Kellele kuulub Eesti tehnikapärand? Kollektsioonist muuseumiks või siis mitte;
– Kui palju see maksab? Tehnikakogu rahastamise strateegiad ja kriteeriumid;
– Eduka ja jätkusuutliku masinakollektsiooni rajamise eduloo võimalused ja saladused;
– Jätkusuutliku ja energiatõhusa tehnika kogumise võimalused ja väljavaated 21. sajandil.
Konverents toimub Eesti Maanteemuuseumis Põlvamaal Varbusel 3. oktoobril 2025 ja on suunatud laiale (tehnika)huviliste ringile.
Töökeeleks on eesti keel. Konverentsi ettekanded salvestatakse.
Ettekannete teese ja ettepanekuid (kui 3000 tähemärgi mahus) võib saata 14. aprillini 2025 aadressile:
andres.seene@transpordiamet.ee

Tagadi Restauraatorite Päev
2025-10-05 | Tagadi, Harjumaa, Tagadi, Harju maakond, 75517, Eesti
Tagadi Restauraatorite Päev on aastakümneid toimunud iga aasta mai ja oktoobri esimesel pühapäeval Saku vallas Tagadi külas.
Sellele üritusele on oodatud inimesed, keda huvitab Eesti vanatehnikaajalugu ning kes tegelevad vanatehnika restaureerimisega või saavad restauraatoreid nende töös ja hobis aidata. Ostmisest ja müümisest on märksa olulisem vanatehnika alase infoliikuvuse tagamine. Tagadi Restauraatorite päev sai alguse Eesti Vanamootorrattaklubi Unic-Moto klubilisest üritusest, mis on aastatega laienenud Eesti suurimaks vanatehnikasündmuseks.
Vaata lähemalt: https://unic-moto.ee/tagadi-restauraatorite-paev/

Uunikute Talveralli 2026
2026-02-14 | Viljandimaa, Estonia
Uunikute Talveralli ehk Krutsiverbalistide motoriseeritud kokkutulek toimub 14. veebruaril 2026 alguse ja lõpuga Viljandi lähistel.
Vastavalt kuupäevale on seekordseks ürituse teemaks “Oleme ikka sõbrad edasi”.
Osalema on oodatud võistkonnad vähemalt 35 aasta vanustel sõidukitel. Starti pääseb kuni 90 ekipaaži. Juhul kui soovijate arv ületab antud piiri, pääsevad rajale 80 varasema väljalaskeaastaga sõidukit + “joonealuste” seast kuni 10 vastavalt konsiiliumi otsusele valitud jõuvankrit. Kõik sõidukid, mille ehitusaasta on 1991. või uuem, pääsevad starti korraldaja otsusel, s.t. on algselt joonealused.
Vaata lähemalt:
https://forum.automoto.ee/showthread.php?tid=67596

Lada Ride hooaja avasõit
2026-04-19 10:00 - 17:00 | Pärnu Maksimarketi parkla, Haapsalu mnt 43, Papsaare, Pärnu maakond, 88317, Estonia
Tule veeda üks tore pühapäev koos teiste vanatehnika huvilistega!
Hooaega alustame ühissõiduga Lääneranna valda, kus külastame mitmeid huviväärseid kohti ja vaatamisväärsuseid.
Koguneme, et täpselt kell 10:00 Pärnu Maksimarketi parklast startida.
Vaata lähemalt: https://www.facebook.com/events/928475529568964

Mercedes-Benz Eesti klubi hooaja avamine
2026-05-02 11:00 - 16:00 | Maarjamäe loss, Pirita tee 56, Tallinn, 12011, Estonia
Käesolev aasta on Mercedes-Benz autode ja ka klubi jaoks märgiline, sest tähistatakse ühest küljest 140 aastat esimese auto sünnist ning ühtlasi ka Mercedes-Benz Eesti Klubi 25. tegutsemisaastat.
Klubi kutsub neid väärikaid verstaposte tähistama laupäeval, 2. mail kell 11.00 Maarjamäe lossi hoovi, Eesti Ajaloomuuseumi juurde.
Vaata ürituse kohta lähemalt:
https://estonia.mercedes-benz-clubs.com/hooaja-avamine-2-mail-2026/

Tagadi Restauraatorite Päev
2026-05-03 | Tagadi, Harjumaa, Tagadi, Harju maakond, 75517, Eesti
Tagadi Restauraatorite Päev on aastakümneid toimunud iga aasta mai ja oktoobri esimesel pühapäeval Saku vallas Tagadi külas.
Üritusele on oodatud inimesed, keda huvitab Eesti vanatehnikaajalugu ning kes tegelevad vanatehnika restaureerimisega või saavad restauraatoreid nende töös ja hobis aidata. Ostmisest ja müümisest on märksa olulisem vanatehnika alase infoliikuvuse tagamine. Tagadi Restauraatorite päev sai alguse Eesti Vanamootorrattaklubi Unic-Moto klubilisest üritusest, mis on aastatega laienenud Eesti suurimaks vanatehnikasündmuseks.
Vaata lähemalt: https://unic-moto.ee/tagadi-restauraatorite-paev/

Autode orienteerumine Vormsi saarel
2026-05-16 12:00 - 18:00 | Hullo küla, Vormsi saar, Hullo küla, Vormsi saar, Estonia
Vahva võimalus autoga orienteerudes Vormsi saarele ring peale teha, leida üles kaardile märgitud sihtpunktid ja vastata legendis peituvatele küsimustele.
Kasuta võimalust, sest orienteerumine toimub üle aasta! See on lisaks põnevale sõidule ka hariv ja avastamist pakkuv kogemus. Vormsi kohalik elanik näeb saart samamoodi uue pilguga – märkad kohti, kuhu muidu ei satu ning saad teada nii mõndagi uut ja huvitavat.
Osaleda saavad kõik:
1. olgu uus või vana sõiduk
2. 1 või 5 inimest tiimis
3. kohalikud elanikud või saare külalised
Kõik on oodatud võistlema!
Ajakava laupäeval, 16.05.2026:
12:30 – 13:00
Kogunemine Hullo keskuses töökoja platsil
(suunaviidaks on punastest telliskividest lagunenud kirik)
Eelinfo ja sõidulegendide jagamine.
13:00 – 16:00
START, sõit ja lisaülesanded.
FINIŠ Hosby külas RETRO kohvikus.
17:00 – 17:30
Tulemused ja autasustamine.
Vaata lähemalt: https://www.facebook.com/events/2166516210816493

Muuseumiöö Vanatehnika Kokkusaamine Narvas
2026-05-16 12:00 - 21:00 | Motonurk, Vestervalli 17a, Narva, Estonia
MotoNurk motomuuseum korraldab 16.05.2026 Muuseumiöö raames vanatehnika kokkusaamise.

Juba traditsiooniliselt tehakse päeval ühissõit Narva linnas, sealhulgas mööda promenaadi, kus tavaliselt tohib liikuda ainult jalgsi, ning korraldatakse kogukonnale vanatehnika näitus MotoNurk muuseumi juures.

Allpool on toodud programm koos päevakavaga kogukonnale, aga osa saavad loomulikult võtta ka vanasõidukitega osalejad.

Vanasõidukite programm
12.00–13.00 — osalejate registreerimine
13.00–15.00 — ühine vanasõidukite kolonnisõit:
– sõit Narva promenaadil,
– magnetitehase külastus (Tehas saab ekskursioonile vastu võtta ainult 40 inimest, seetõttu saavad külastuspiletid esimesed 16. mail registreerimisele saabunud osalejad),
– ühispilt osalejatega.
15.00–18.00 — vanatehnika näitus MotoNurk muuseumi juures. Tasuta lõunasöök vanasõidukite juhtidele.
17:30 — osalejate autasustamine
Alates 18.00 – vaba kava. Muuseumide külastus. Kava: https://muuseumioo.muuseum.ee/programm/ida-virumaa/

NB! Sõidul ja näitusel osalevad vähemalt 35 aastat vanad autod ja mootorrattad.
Kohustuslik registreerimine kodulehel: muuseumioo.motonurk.ee (Suur tänu kõigile, kes on juba ennast registreerinud).

Muuseumiöö programm MotoNurk muuseumis
12.00–18.00 — vanavara- ja käsitöölaat
12.00–21.00 — MotoNurk muuseum avatud tasuta külastamiseks, ekskursioonid
12.00–17.00 — muusikaprogramm „Soome-ugri ratas“. Esinevad kollektiivid Ošmes ja Maaväci.
15.00–18.00 — vanatehnika näitus
17.30 — vanasõidukite osalejate autasustamine, loosimise kokkuvõte
19.00–20.50 — dokumentaalfilmi „Kadunud unistus“ linastus.

Vaata ürituse kohta lähemalt: https://muuseumioo.motonurk.ee/

Muuseumiöö "Öös on hääli" - Eesti vanasõidukite näitus
2026-05-16 18:00 - 23:00 | Eesti Vabariik
24. juulil 1966 toimus Eestis esmakordselt Mäksa Autojuhtide päeva raames ajalooliste autode näitus ja paraadsõit. 31. jaanuaril 1976 asutati ühingu Autom juurde vanasõidukite klubi Unic. Vanatehnikaharrastus ning ajalooliste sõidukitega seotud pärandi säilitamine on üle elanud ka raskemaid aegu, kuid täna on Eestis ainuüksi musta numbriga enam kui 1500 vanasõidukit. Vanatehnikakogukond väärtustab tehnikapärandit ning näitab regulaarselt ajaloolise väärtusega sõidukeid liikuva näitusena ka üldsusele.
Eesti Vanatehnika Klubide Liit kutsub kõiki kitsamas mõttes vanasõidukite, aga laiemas mõttes ajaloolise väärtusega sõidukite omanikke tähistama muuseumiööd ning tutvustama liikuvat vanatehnikat 16. mail 2026. Selleks saab valida endale sobiva ajaloolise pärandi eksponeerimise koha. Olgu selleks muuseum, kirik, kogukonnamaja või muu koht, kus muuseumiööl on ajaloost huvitatud inimesed kogunenud.
Viime vanatehnika ajaloo vastu huvi tundvate inimesteni. Kuigi riik ei ole erinevaid koormiseid kehtestades vanatehnika suhtes olnud viimastel aastatel mõistev, siis ajaloopärandit on vaja ka meie rahvusliku identiteedi hoidmiseks ja selle kultuuripärandi erivaldkonna tutvustamiseks.
Pargi oma uunikum muuseumiööl lähima muuseumi parklasse! Sellega näitame vanasõidukit kui museaali, mitte kui maksuobjekti.
Vanatehnika kogukond seisab selle eest, et vanad autod, mootorrattad, veoautod, bussid, jalgrattad ja hobusõidukid säiliksid nende algupärases seisukorras ja oleksid samal ajal ka sõiduvõimelised. Ajaloopärandit austavad vanatehnikaharrastajad ei tuuni oma sõidukeid kaasaaegsete lisadega, vaid hoiavad need originaalses seisukorras. Ühtlasi lähtume põhimõttest, et ajalooliste sõidukitega sõidetakse viisil, mis ei häiri kedagi. Me ei takista liiklust, täidame liiklusnõudeid, väldime ülemäärast müra ning oleme viisakad.
Tulge kõik muuseumiööle!
Jälgi üritust ka sotsiaalmeedias: https://fb.me/e/7KOzZrHEw

Lavassaare vanavara laat ja pasunakooride ülevaatus
2026-05-17 08:00 - 16:00 | Lavassaare staadion, Staadioni, Lavassaare alev, Pärnu maakond, 87001, Estonia
XI Vanavara laat ja pasunakooride ülevaatus Lavassaare staadionil toimub 17.05.2026 kell 8:00-16:00.
Kauplema oodatakse eelkõige vanavaraga ja toidukaubaga. Natuke ka käsitöömüüjaid.
Müüjaid hakatakse staadionile paigutama varahommikul alates kell 6:00.
Pasunakoorid alustavad kell 10:00, päevajuht hr Ado Kirsi.
Kell 11:00 kuni 12:00 lasteetendus “Kass, kes reisib omapäi”.
Lisaks laadakauba ostmisele-müümisele on võimalik külastada Lavassaare Raudteemuuseumi – tutvuda püsiekspositsiooniga ning nautida rongisõitu.
Muuseum on avatud ja ootab külastajaid terve päeva (10:00 – 17:00).
Tule ja naudi koos perega muusikamaitselist, vaselõhnalist ja üllatusterohket kevadpäeva Lavassaares!
Vaata lähemalt: https://vanavaralaat.blogspot.com/p/tutvustus.html

Vanatehnika Lustisõit
2026-05-19 18:00 - 22:00, 2026-06-16 18:00 - 22:00 | OÜ Autosõit õppeväljak, Karjääri tee 5, Männiku, Harjumaa, 75511
Vanatehnika Lustisõit toimub maikuust septembrini iga kuu kolmanda teisipäeva õhtul.
Võimalikult originaalse ja esteetilise välimusega vähemalt 35 aastat vanade sõidukite omanikud kogunevad kella 18st Tallinna lähedal Männiku külas, Karjääri tee 5 asuvas Autosõit OÜ õppesõiduväljakul, kus toimub näitus. Kella 19.30 paiku sõidetakse ringsõidule.
Lähemalt saab ürituse kohta lugeda siit:
https://forum.automoto.ee/forumdisplay.php?fid=105
2026. aastal toimub lustisõit kuupäevadel:
19. mai
16. juuni
21. juuli
18. august
15. september

Vanasõidukite Õhturalli Tartus
2026-05-20 18:00 - 21:00, 2026-06-17 18:00 - 21:00 | Levatek, Ringtee 45, Tartu, 50105, Estonia
Õhturalli on vanasõidukite täpsussõit, kus etteantud teekonnal tuleb jõuda kontrollpunktidesse ja finišeeruda võistleja ajakaardil näidatud aegadel. Teekonnal võivad oodata sõitjat lisaülesanded. Õhturalli võistluskiirus jääb liikluseeskirjadega lubatu piiresse.
Registreerimisel kehtib põhimõte: kes ees see mees. Osalejad ei pea olema Levateki liikmed.
Võistlussõiduk peab olema vähemalt 35 aastat vana.
Ralli toimub maist septembrini. Stardi anname iga kuu kolmandal kolmapäeval kell 18:00 Levateki klubihoone eest Ringtee 45 Tartus.
Vaata lähemalt: https://levatek.eu/ohturalli/

Volgade kevadsõit "Ettevaatust, Auto!"
2026-05-23 11:00 - 20:00 | Kilingi-Nõmme, Kilingi-Nõmme, Pärnu maakond, 86303, Estonia
Eesti Volga Seltsi Presiidiumil on hea meel teatada, et traditsiooniline Volgade kevadsõit egiidi all “Ettevaatust, auto!” saab sel aastal alguse kogunemisega 23.05.2026 kell 11:00 Pärnumaal, Kilingi-Nõmmel.
Alustame päeva kogunemisega, mille jooksul vahetame muljeid ning huvilised saavad soovi korral autodega tutvuda.
Umbes kell 12 saavad osalejad siirduda kättejagatud kaartide abil Pärnu- ja Viljandimaad avastama.
Kaartidele on korraldustoimkond suvalises järjekorras ja asetusega märkinud punktid ja küsimused, mille vastus selgub vastavat objekti külastades. Vastused kirjutatakse mõne ekipaaži liikme taskutelefoni või personaalarvuti abil Volgasõidu elektroonilisele teekonnalehele. Trassi valib iga seltskond endale meeldiva, kuid kindlasti leidub sellel ilusaid maanteelõike, kauneid vaateid, tehnikat, imelikku või suurejoonelist arhitektuuri ning mis peamine – teisi Volgasõpru ja Volgasid!
5 tundi hiljem ehk kella 17 ja 18 vahel peaksime jõudma Abja-Paluojas asuva Abja Kultuurimaja juurde, kus hea kombe kohaselt saavad soovijad prae, koogi ja kohviga keha kinnitada. Toitumise ja arutelude järel võtame kultuurimaja suures saalis päeva traditsioonilisel moel kokku.
Usume, et ürituse ametlik osa on hiljemalt kell 20:00 lõppenud, kuid kindlasti suudavad seltsimehed soovi korral järgneva vabakava eest eeskujulikult hoolitseda. 🙂
Kokkusaamine nii alguse- kui lõpupunktides ja niisama sõitmine on mõistagi jätkuvalt kõigile tasuta, kuid kaardi abil ametlikus Volgasõidu nimekirjas osaledes on sõidu maksumuseks selgi aastal 40 eurot auto kohta.
Jälgi teemat ka volga.ee elektroonilisel seinalehel:
https://volga.ee/modules.php?name=Forums&file=viewtopic&p=25049#25049
Loodame, et tuleb ilus päev Volgadega!

Pärnumaa Vanatehnika Klubi Lustisõit
2026-05-28 18:00 - 22:00, 2026-06-25 18:00 - 22:00 | Pärnu, Pärnu, Estonia
Pärnumaa Vanatehnika Klubi korraldab 2026 aastal lustisõidud järgmistel kuupäevadel:
28.05.2026
25.06.2026
30.07.2026
27.08.2026
Uuri lähemalt: https://parnuvanatehnika.ee/

Sõmeru Vanatehnika Näitus
2026-05-30 10:00 - 14:00 | Sõmeru, Kooli 2, Sõmeru, 44201, Estonia
Sõmeru Vanatehnika Näitus tuleb taas!
Mis oleks üks tõeline maaelufestival ilma korraliku näituseta? Kui aastaid tagasi rõõmustasid külastajaid nunnud lambad, siis eelmine aasta tõestas, et ka vanatehnika suudab südame soojaks teha.
Pärast pikka talve on see ideaalne võimalus oma autot, mootorratast, traktorit või jalgratast näidata ning koos teistega hooajale hoog sisse anda!
Ootame osalema kõiki vähemalt 35 aasta vanuseid masinaid – pole vahet, kas tegu on laitmatus korras klassikuga või väärika ajalooga tehnikapärliga.
Kui sul on midagi põnevat, mida näidata, siis tule ja osale Sõmeru vanatehnika näitusel! Olgu sul klassikaline auto, nostalgiline jalgratas, vanaaegne traktor või midagi eriti haruldast – siin on õige koht, kus seda tutvustada.
Registreeri oma masin varakult ja kindlusta koht näitusel!
Registreerimine: vanatehnika.kutt.ee
Vaata ka: https://www.facebook.com/events/889180390414995

Vissuvere käsitöö ja vanavarapäev
2026-05-31 09:00 - 15:00 | Veski talu, Vissuvere, Veski talu, Vissuvere, Viljandimaa, Estonia
Vissuvere käsitöö ja vanavarapäev toimub 31.05.2026 kell 9:00 kuni 15:00 Viljandimaal, Vissuveres, Veski talus.
Näitusel osake Arno Jõemaa kollektsioonist. Toimub vanatehnika oksjon, loterii ja meelelahutus.

Kolga laat
2026-06-06 | Kolga küla, Tartumaa, Kolga küla, Tartumaa, Eesti
Wana-Kolga Tsiklitall korraldab selgi aastal traditsioonilise Kolga laada ja vanamootorrataste näituse.
Vaata lähemalt: https://tsiklitall.ee/

Vanatehnikanäitus UNIC 50 Tallinna Vanalinna Päevadel
2026-06-06 11:00 - 15:00 | Vabaduse Väljak, Tallinn, 10142, Estonia
24. juulil 1966 toimus Eestis esmakordselt Mäksa Autojuhtide päeva raames ajalooliste autode näitus ja paraadsõit. 31. jaanuaril 1976 asutati ühingu Autom juurde vanasõidukite klubi Unic, mis korraldas kahe kümnendi vältel ajalooliste sõidukite näituseid ja sõite. 1994. aastal lõpetas klubi Unic senisel kujul tegevuse, kuid klubi piirkondlikest sektsioonidest moodustati seejärel tänaseni tegutsevad vanatehnikaklubid.
Vanatehnikaklubi Unic üks asutajatest ja pikaajaline juht Valeri Kirss lahkus igaviku teedele 12. märtsil 2026, kuid tema eestvedamisel korraldatud vanatehnikasündmused ja vanatehnika säilitamise alused on vundamendiks tänasele ajalooliste sõidukite säilitamisele pühendunud kogukonnale.
Kuigi Eestis ei ole peale Estonia vormelitehase muud autoehitust toimunud, lisaks mõned autode kapitaalremondi töökojad, siis on eestlased alati olnud autousku ning tarbesõidukite kõrval on juba 50 aastat väärtustatud ka ajaloolise väärtusega tehnikat. Nendel sõidukitel on oma lugu, mis tihedalt seotud ka meie maa ja rahva ajalooga.
Klubi Unic loomise ajal oli vanatehnika eelkõige II maailmasõja eelselt väljaspool Nõukogude Liitu valmistatud autod ja mootorrattad, kuid pingutusi tehti ka busside, veoautode, jalgrataste ning hobusõidukite säilitamiseks. Ja mitte ainult säilitamiseks – läbi 50 aasta on ühiskondlikel alustel ja hobikorras toimiva Eesti vanatehnikakogukonna eesmärgiks pakkuda vaatamis- ja äratundmisrõõmu liikuva vanasõidukite näitusena. Vanad autod ja mootorrattad ei ole üksnes tolmu koguvad eksponaadid, vaid nad sõidavad tänaseni. Vahepealse 50 aasta jooksul on tavamõistes vanatehnikaks saanud ka eelmise sajandi lõpus toodetud sõidukid. Rahvusvahelise vanatehnikaorganisatsiooni FIVA klassifikatsiooni järgi on ajaloolise väärtusega sõiduk vähemalt 30 aastat vana. Eestis on vanasõiduki originaalsuse ja tehnilise seisukorra kõrge taseme näitajaks nn „must number“, mis on väljastatud juba enam kui 1500 sõidukile, mis valmistatud vähemalt 35 aastat tagasi.
Juubeliaastale pühendatud näitusel keskendume eelkõige liiklusvahenditele, mis osalesid paraadsõitudel vanatehnikaliikumise algaastatel. Valdavas enamuses olid need enne II Maailmasõda ja raudse eesriide taha jäänud Euroopa riikides (samuti Ameerikas) valmistatud autod ja mootorrattad. Neis vanasõidukites oli sõnum endise vabaduse aegadest ning nad eristusid üsna üheülbalisest liikluspildist, kus valdavalt olid Nõukogude Liidus toodetud sõidukid. Klubi Unic kutsus üles säilitama ja taastama just sellist tehnikat, mis oli kadumas ajaloo prügikasti. Autode ja mootorrataste kõrval ka veoautod, bussid, hobusõidukid ja jalgrattad. Kõik, mis ammustel aegadel olid olnud Eesti inimeste transpordivahenditeks.
6. juunil 2026 toovad Eesti vanatehnikaharrastajad Tallinna Vanalinna Päevade raames Vabaduse väljakule näitusele eelkõige sellised sõidukid, mis olid olemas juba klubi Unic loomise ajal 1976. aastal. Lisaks autodele ja mootorratastele on eksponeeritud enam kui sajandi vanused jalgrattad ja tõllad.
Klubi Unic asutaja Valeri Kirsi mälestuseks on näitusel ka tema vanasõidukite kollektsiooni eksponaate, mis kuni 2025. aastani asusid Valeri Kirsi isiklikus muuseumis Virtsus. Nüüd on muuseum suletud ning vanasõidukid elavad oma elu erinevates uutes asukohtades, meenutamaks Eesti liikuvuse ajalugu ning meie rahva ajalugu.
Näituse ajakava laupäeval, 6. juunil 2026
11:00 – 11:50 kogunemine stardipaigas Tallinnas (kooskõlastamisel)
11:50 – 12:00 paraadsõit Vabaduse väljakule
12:00 – 15:00 vanatehnikanäitus UNIC 50 (osalejatele ekskursioon Südalinna teatrisse)
Osalejate arv on piiratud ja näitusel osalemiseks on vajalik eelregistreerimine. Lisateavet jagatakse Automoto foorumis.
Näituse korraldaja on Tallinna linn koostöös Eesti Vanatehnika Klubide Liidu ja tänase klubiga UNIC. Vanatehnikakogukonna poolt tegelevad korralduslike küsimustega Indrek Sirk ja Anneli Uus.

Fotol: 11. septembril 1976 klubi Unic esimese suursündmuse Tallinn-Rakvere ralli start.

Unic-Moto sõidab Tallinnast Berliini Olümpiasõit 1936-le
2026-06-07 | Tallinn – Berliin
1936 aastal toimunud Berliini Olümpia Tähesõidu aastapäeva tähistamiseks sõidab Unic-Moto Tallinnast välja, et korrata 90 aasta eest eestlaste jaoks võidukana lõppenud tähesõitu ning osaleda FIVA rallil Tšehhis.
Peatus tehakse Pärnus motomonumendi juures ca 9:30 või 10:00.
Motoentusiastid on oodatud Tallinnast Pärnusse kaasa sõitma.
Info järgneb peagi Unic-Moto kodulehel.

I Eesti motoklubi Narva-Jõesuu Tähesõit
2026-06-23 | Tallinn → Pärnu → Viljandi → Tartu → Mustvee → Jõhvi → Sillamäe → Narva-Jõesuu, Estonia
Eesti kõige esimese motoralli algusest möödub 95 aastat (toimus 22.-24.06.1931).
Eesti Tähesõit kogus sel ajal küllaltki palju osalejaid – 72 motomeeskonda Eestist (37), Soomest (17) ning teistest Balti ja Skandinaavia riikidest. Esimesena ületasid Eesti Tähesõit 1931 finišijoone Tartu võidusõitjad Elmar Pruess ja Helmut Kurich kergetel Saksa DKW mootorratastel. Narva-Joesuu kuurortküla, nagu tollane ajakirjandus märkis, tervitas entusiastlikult kõiki erakordset julgust üles näidanud ja finišisse jõudnud osalejaid. Märkides, et paljud “…saapad läksid katki, mütsid läksid teel katki ja riided katki…” Selle Eesti motoliikumise ajaloos märgilise sündmuse tähistamiseks korraldab klubi Classic Riders motoralli TÄHESÕIT 95 AASTAPÄEVA 1931-2026, mis toimub 23. juunil 2026.
Vaata lähemalt: https://classicriders.eu/ru/item/296-tahesoit-2026

Antiigilaat Kila-Kola 2026
2026-07-04 07:00 - 14:00 | Seidla mõis, Seidla, Järvamaa, 73407, Estonia
Juba 28. aastat on juuli esimesel laupäeval Seidla mõisa pargis koos kõik Eesti antiigikaupmehed koos Läti ja Leedu ametivendadega. Seda kõike selleks, et pakkuda vanavara huvilistele parimat kaupa!
Info on leitav aadressil: https://www.facebook.com/events/1615715395791695

Reval Moto 2026
2026-07-10 - 2026-07-12 | Küla villa, Harjumaa, Küla villa, Kajamaa küla, Harjumaa, 75504, Estonia
Unic-Moto korraldab Harjumaal Küla villas 10.-12.07.2026 XXXIX motokokkutuleku Reval Moto 2026.
Üritusega tähistatakse Eesti Vanamootorrattaklubi Unic-Moto 50-ndat juubelit.
Vaata lähemalt: https://unic-moto.ee/uritused/

Muhuklubi Suvepäevad Ida-Virumaal
2026-07-10 - 2026-07-12 | Ida-Virumaa, Ida-Virumaa, Eesti
2026 aastal toimuvad Muhuklubi suvepäevad Ida-Virumaal.
Täpsemat infot vaata siit: https://muhuklubi.ee/event/muhuklubi-suvepaevad-2026/

American Beauty Summer Meet
2026-07-10 - 2026-07-12 | Haapsalu piiskopilinnus, Haapsalu piiskopilinnus, Haapsalu, Eesti
American Beauty Summer Meet on väikevend oma suurele sõsarale, American Beauty Car Show’le. See kokkutulek toob kokku Ameerika autode austajad ning toimub 10.–12. juulil unikaalses keskkonnas – Haapsalu lossihoovis ja Kiltsi lennuväljal.
Vaata lähemalt: https://americanbeauty.ee/
